คะ อาทิตย์ก่อนดิฉันมีเพศสัมพันธ์กับแฟน แต่ไม่ได้สอดใส่ แต่แฟนของดิฉันมีน้ำหล่อลื่นออกมา แล้วดิฉันทานยาคุมฉุกเฉินไปแล้ว แต่ไม่ตรงตามเวลา แต่มีอาการคือหน้าอกใหญ่ขึ้น ท้องใหญ่ขึ้น แล้วดิฉันไม่มั่นใจว่าตั้งท้องหรือไม่ อยากทราบว่า เกี่ยวกับการตั้งท้องมั้ยคะ
สวัสดีค่ะ หากไม่ได้มีการสอดใส่อวัยวะเพศชายเข้าสู่ช่องคลอด และไม่ได้มีการหลั่งน้ำอสุจิบริเวณปากช่องคลอด โอกาสที่จะตั้งครรภ์ก็ไม่มีค่ะ ดังนั้นจริงๆ แล้วจึงไม่จำเป็นต้องทานยาคุมฉุกเฉินสำหรับอาการหน้าอกใหญ่ขึ้น ท้องใหญ่ขึ้น น่าจะเกิดจากการเปลี่ยนแปลงของฮอร์โมน คือเป็นอาการก่อนมีประจำเดือนมาได้ค่ะ ซึ่งนอกจากอาการดังที่มีแล้ว อาจมีอาการอื่นได้อีก เช่น เจ็บหรือคัดตึงเต้านม ปวดเมื่อยตัว เหนื่อยล้า อ่อนเพลีย ปวดศีรษะ ปวดท้อง ท้องผูกหรือท้องเสีย มีสิวขึ้น อารมณ์แปรปรวน นอนไม่หลับ อยากทานอาหารมากกว่าปกติ เป็นต้นส่วนการที่จะทราบว่ามีการตั้งครรภ์หรือไม่ ต้องรอให้ขาดประจำเดือนไปเสียก่อนค่ะ